**ΑΝΕΚΔΟΤΑ**

**Θεϊκή παρέμβαση**  
Ήταν ένας παπάς και πνιγόταν στην θάλασσα και περνάει ένα καράβι:  
- Παπά, έλα, πιάσε το σωσίβιο να σωθείς.  
- Όχι, τέκνον μου, δεν χρειάζεται, εμένα θα με σώσει ο Θεός, λέει ο παπάς.  
Περνάει άλλο καράβι:  
- Έλα, παπά, να σε σώσουμε! Θα πνιγείς!  
- Όχι, τέκνον μου, δεν χρειάζεται, εμένα θα με σώσει ο Θεός, λέει πάλι ο παπάς.  
Περνάει τρίτο καράβι:  
- Παπά, έλα να σε σώσουμε!  
- Όχι, τέκνον μου, δεν χρειάζεται, εμένα θα με σώσει ο Θεός, λέει ξανά ο παπάς.  
Με αυτά και με αυτά ο παπάς πνίγεται, πάει στον παράδεισο και λέει στον Θεό:  
- Περίμενα να με σώσεις, και εσύ τίποτα!  
- Ρε παλαβέ, τρία καράβια σου έστειλα να σε σώσουνε, και εσύ με έγραψες!

**ΟΤΕ-ΔΕΗ**  
Τι σημαίνει Δ.Ε.Η.: Δεν έχουμε ηλεκτρισμό!!!  
Τι σημαίνει Ο.Τ.Ε.: Ούτε τηλέφωνο έχουμε!!!

**Ποντιακό**   
Γιατί οι πόντιοι κάνουν γενέθλια μόνο στους γιούς και όχι στις κόρες;  
Επειδή το τραγούδι λέει happy birthday του γιού.

**Η Ελλάδα**  
- Πέφτει ο Καραμανλής και ο Παπανδρέου από τον πύργο του 'Αιφελ. Ποιός σώζεται;   
- Η Ελλάδα!

**Οι έξυπνες προτάσεις του Τοτού**  
Μια φορά η δασκάλα του Τοτού του είπε να γράψει 3 προτάσεις. Όταν πήγε σπίτι του ρωτάει τη μαμά του που έκανε δουλειές:   
- Μαμά πες μου μια πρόταση.   
- Ασε με τώρα δεν μπορώ. Ο Τοτός τη γράφει. Μετά πηγαίνει στον αδερφό του που έπαιζε ηλεκτρονικό:   
- Αδερφέ μου πες μου μια πρόταση.   
- Είμαι ο Μπάτμαν, ο Μπάτμαν, ο Μπάτμαν.   
Πάει και τη γράφει. Μετά πηγαίνει στον πατέρα του που μιλούσε στο τηλέφωνο:   
- Μπαμπά, πες μου μια πρόταση.   
- Ποιον εκείνο το χοντρό με τη φαλάκρα;   
Πάει και τη γράφει. Την άλλη μέρα στο σχολείο ρωτάει η δασκάλα τον Τοτό:   
- Τοτό έγραψες τις προτάσεις;   
- Ναι, κυρία.   
- Για πες μου τις.   
- Ασε με τώρα δεν μπορώ.   
- Τοτό ποιον παριστάνεις;   
- Είμαι ο Μπάτμαν, ο Μπάτμαν, ο Μπάτμαν.   
- Τοτό θα σε πάω στο διευθυντή.   
- Ποιον εκείνο το χοντρό με τη φαλάκρα;

**Λίγο από όλα**  
- Πώς λέγεται το αμάξι που ανεβαίνει στο βουνό;  
- Κάρ-βουνο!  
  
- Πώς λέγεται το αμάξι που ζει;  
- Καρ-που-ζι!  
  
- Πώς λέγεται η γυναίκα που γεννάει τρία παιδιά;  
- Γεννήτρια!

**Αστυνομικίνα με τσιριχτή φωνή**  
Ταξί φτάνει σε μπλόκο.  
-Αστυνομικίνα με τσιριχτή φωνή και υπεροπτικό ύφος Κάλαχαν:  
«Σας παρακαλώ, κύριε, δεν μπορείτε να περάσετε από δω».  
-Ταρίφας, με ατάραχο βλέμμα και φωνή μπασαδούρα:  
«Γιατί μαντάμ, έχεις σφουγγαρίσει?!"

**Περί τριχοφυΐας!!!!**  
Ένας τύπος χωρίς μαλλιά, πάει στο γιατρό:   
- "Γιατρέ, τι μπορούμε να κάνουμε για την περίπτωσή μου;"   
- "Κοιτάξτε, δεν είναι δα και τίποτα σοβαρό. Πάρτε αυτό το μπουκαλάκι και κάθε μέρα κάντε και από μια επάλειψη και θα σας βγουν μαλλιά,   
αλλά ποτέ μη διαβάσετε τις οδηγίες."   
Παίρνει λοιπόν το μπουκαλάκι και αρχίζει τη θεραπεία. Μετά την πρώτη βδομάδα, κοιτάζεται στον καθρέπτη, αλλά πουθενά μαλλιά.   
Απεναντίας, το κεφάλι του έχει μικρύνει λίγο κι έχει γίνει σαν ένα πεπόνι."   
Παραξενεμένος ο τύπος, παίρνει τηλέφωνο τον γιατρό:   
- "Γιατρέ, μαλλιά δεν έβγαλα, αλλά το κεφάλι μου έχει μικρύνει λίγο! Τι να κάνω;"   
- "Κανένα πρόβλημα. Η θεραπεία πάει μια χαρά. Συνεχίστε κανονικά, αλλά μη διαβάσετε τις οδηγίες."   
Περνάει η 2η βδομάδα, πάλι δεν έχει βγάλει ούτε μια τρίχα. Και το κεφάλι του έχει μικρύνει κι άλλο. Τώρα έχει γίνει σαν μεγάλο πορτοκάλι.  
Έντρομος ο τύπος, παίρνει τον γιατρό τηλέφωνο:   
- "Γιατρέ, πάλι ούτε μια τρίχα δεν έβγαλα και το κεφάλι μου έχει γίνει σαν πορτοκάλι!"   
- "Θαυμάσια νέα. Η θεραπεία προχωράει αποτελεσματικότατα.   
>Συνεχίστε, αλλά μη διαβάσετε τις οδηγίες."   
Περνάει η 3η βδομάδα και ακόμα δεν είχε βγάλει ούτε μία τρίχα. Το κεφάλι του έχει γίνει σαν μπαλάκι του τένις. Ξανά ο τύπος τηλεφωνάει στο γιατρό:   
- "Γιατρέ, το κεφάλι μου έχει γίνει σαν μπαλάκι του τένις και ούτε μια τρίχα δεν έχει επάνω!"   
- "Μη στεναχωριέστε. Συνεχίστε, αλλά μη διαβάσετε τις οδηγίες."   
Τι να κάνει ο τύπος, ήρθα που ήρθα ως εδώ ας συνεχίσω, σκέφτηκε.   
Περνάει η 4η βδομάδα της θεραπείας του και το κεφάλι του πλέον έχει γίνει σαν μπαλάκι του πινγκ-πονγκ!   
- "Ας λέει ότι θέλει ο γιατρός", λέει ο τύπος, "θα διαβάσω τις οδηγίες!"   
ΟΔΗΓΙΕΣ ΧΡΗΣΗΣ: Όταν το κεφάλι σας γίνει σαν μπαλάκι του πινγκ-πονγκ, χτενίστε τα φρύδια προς τα πάνω!